- મ્યુનિસિપલ કોર્પોરેશનમાં પાંચમી નવેમ્બરે નવા હોદ્દેદારોની ચૂંટણી યોજાવાની છે. હાલની સ્થિતિએ દેખીતી બહુમતિ ધરાવતા ભાજપના સભ્યોમાં નવી ટર્મમાં હોદ્દા મેળવવા રીતસરની ખેંચતાણ ચાલી રહી છે. મેયર, ચેરમેન અને ડેપ્યુટી મેયરની પસંદગી પ્રદેશ કક્ષાએ થવાની હોવાથી પોતાની દાવેદારી મજબૂત બનાવવા ભાજપના હોદ્દેદારોએ ખાનગીમાં પેનલો બનાવી દીધી છે. હું મેયર અને તમે ચેરમેન જેવી સમજૂતીઓના આધારે બનેલી આવી બિનસત્તાવાર પેનલોએ મુખ્યમંત્રીથી માંડીને પ્રદેશ પ્રમુખ સુધી રજૂઆતોનો મારો ચલાવ્યો છે.